Kriss Soonik-Käärmann

Kriss Soonik-Käärmann (sündinud 26. augustil 1983) on eesti moelooja.

Haridus
Kriss Soonik on õppinud Tallinna Inglise KolledžisKriss Soonik: Katsetades mänguliselt erinevaid stiile Tallinn Design House. 05.01.2023., lõpetanud 2005. aastal Estonian Business Schooli ärijuhtimise ja võõrkeelte alalStylechannel: Kriss Soonik Eesti Naine / Delfi, 27.04.2005. ning saanud magistrikraadi Londoni Moekolledžist (London College of Fashion).Kriss Sooniku tutvustus Kriss Sooniku pesubrändi kodulehel. Vaadatud 19.09.2025.

Töö ja looming
Moeloojate maailmaga tegi ta esmatutvust keskkooliõpilasena, kui ta kutsuti Tallinnas moekonkursi Supernoova korraldajate abiliseks. Aasta hiljem tuli ta samal konkursil välja juba enda esimeste moekatsetustega ja jõudis finaali. 

Kriss Soonik-Käärmann disainib naistepesu ning teeb seda alates 2005. aastast peamiselt Londonis. Algul andis ta oma töö- ja loomepanuse selliste luksuspesubrändide nagu Agent Provocateur ja Madame V kollektsioonidesse, hiljem on keskendunud oma brändi arendamisele.Kriss Sooniku tutvustus Kriss Sooniku pesubrändi kodulehel. Vaadatud 19.09.2025. 

Enne naistepesu disainimisele spetsialiseerumist lõi ta ka muid naisterõivaid ja -kollektsioone. Hommikumantlid, kimonod, pusad, T-särgid, toakingad, kleidid ja muu vaba aja rõivastus ei puudu tema hilisemastki loomingust.Kriss Soonik: Katsetades mänguliselt erinevaid stiile Tallinn Design House. 05.01.2023.

2013. aastal valiti tema pesubränd Kriss Soonik Loungerie Suurbritannia kõige lahedamate, innovaatilisemate ja omanäolisemate brändide hulka ning kanti nimekirja The Coolbrands List.Our Story Sissekanne Kriss Sooniku pesubrändi kodulehel. Vaadatud 19.09.2025.Aasta naine 2014 on moedisainer Reet Aus Loov Eesti, 08.11.2014.

Üheks suuremaks saavutuseks oma brändi arendava pesudisainerina peab ta Jaapani turule jõudmist 2016. aastal.Kriss Soonik-Käärmann pesuettevõttest: mõtlen kohvrite kokkupakkimisest iga päev Postimees.ee, 31.08.2016.

Pesubränd Kriss Soonik
Tema enda 2009. aastal loodud pesubränd Kriss Soonik (Loungerie) on aastatega jõudnud rahvusvahelistele turgudele ning mainekatele moeüritustele nii Pariisis ja New Yorgis kui ka Tokyos ja Madridis.Kriss Soonik: Katsetades mänguliselt erinevaid stiile Tallinn Design House, 05.01.2023.Vilja Kiisler. Kriss Soonik-Käärmann: tänapäeva maailmas pead sa feminist olema Eesti Päevaleht / LP, 05.09.2025.Kriss Sooniku tutvustus Kriss Sooniku pesubrändi kodulehel. Vaadatud 19.09.2025.Triin Tisler. Kuldnõela võitja Kriss Soonik-Käärmann: See auhind on kõikidele unistajatele! Buduaar/TV3. 24.10.2014. 

Tema moekollektsioonides on end õigustanud põhimõte, et kokku on põimitud kaasaegne pesudisain, luksuslik loungewear ja ready-to-wear-rõivad. Samuti on tähtsal kohal naise keha loomulikkuse rõhutamine ja jäätmevaba tootmine.Kristina Herodes. Naistejutud ⟩ «Sa oled nii palju alla võtnud!» Miks see ei ole alati kompliment? Postimehe taskuhäälingu Naistejutud saade. Postimees.ee, 09.06.2025. Tema moedisaini populaarsemate tooteartiklite seas on juba aastaid olnud klientide lemmikud vahvelriidest kimono ning trippidega kõrge kaeluse ja pikkade varrukatega topp.Kriss Soonik: Katsetades mänguliselt erinevaid stiile Tallinn Design House. 05.01.2023.

Tema disainerpesu on demonstreeritud ajakirjades Vogue, GQ, Elle, Cosmopolitan, Brides Magazine ja Style.com ning seda on kandnud Bondi-tüdruk Berenice Marlohe, Ameerika telesarjatäht Mischa Barton, poplaulja Miley Cyrus jpt.Britt Rosen. Kriss Soonik, maailmakodanik Postimees.ee, 14.06.2014. Rahvusvahelisele ärile panid aluse kogemused, mida Kriss Soonik kogus karjääri alguses oma kollektsioonidega BonBoni moeürituste sarjas Stylechannel, moeturgudel, Fashion Nextil, Baltic Fashion Weekil jm.Mihkel Vabrit. Kriss Soonik — Kass, kes kõnnib omapead Eesti Naine / Delfi, 31.08.2005.Aasta naine 2014 on moedisainer Reet Aus Loov Eesti, 08.11.2014.

Soonik-Käärmann on öelnud, et ta on selles mõttes feminist, et loob ja valmistab pesu naise enda mugavuse ja heaolu nimel, mitte selleks, et naisepesu täidaks mehele meeldimise eesmärki.Vilja Kiisler. Kriss Soonik-Käärmann: tänapäeva maailmas pead sa feminist olema Eesti Päevaleht / LP, 05.09.2025.

Side Eestiga
Kõik Kriss Sooniku moeloomingu tooted on õmmeldud Tallinnas tema Paavli tänava stuudiopoes asuvas õmblusateljees.Kriss Soonik tähistas showroomis suure peoga oma sünnipäeva ja suve lõppu! Buduaar/TV3, 01.09.2025. Sealsamas asub alates 2017. aastast tema moestuudio. Uutes ruumides sai märgatavalt laiendada tootevalikut, sealhulgas kleitide valikut, ning suurendada käsitööna valmistatavate detailide ja aksessuaaride osakaalu.Our Story Sissekanne Kriss Sooniku pesubrändi kodulehel. Vaadatud 19.09.2025.

Eestis hakkas ta oma disainerpesu turustama 2011. aastal Ulaka Kaunitari pesukaupluste kaudu.Moegalerii: Ulakas Kaunitar oma vallatus pesupoes Postimees.ee, 06.02.2012. Tema rahvusvahelistest moekollektsioonidest saadakse osa ka Eestis, näiteks on tema loomingut demonstreeritud 2016. aastal Tartus Tasku keskusesPilk peale! Kriss Sooniku pesumoe etenduse ja Fashion Meets Dance'i parimad hetked Postimees.ee. 24.03.2016., 2021. aastal Tallinnas moeetendusel Fotografiskas jne. 2016. aasta veebruaris oli Tallinna Kaubamaja Naistemaailmas avatud Kriss Soonik Loungerie pop-up-pesupood.Elu24 galerii: maailmas aina rohkem tuntust koguv pesudisainer Kriss Soonik avas Tallinna Kaubamajas pop-up-poe Postimees.ee, 02.02.2016. Mõistagi on ta oma kollektsioonidega väljas olnud Tallinna Moenädala (Tallinn Fashion Week) üritustel.Splash! at Tallinn Fashion Week Pesubrändi Kriss Soonik koduleht. Vaadatud 20.09.2025.Tallinna moenädalal pakkusid silmailu eksklusiivsed kollektsioonid ERR Eeter, 20.04.2024. Tema loodud pesu ja muu moeloominguga saab Eestis peale tema Tallinna stuudiopoe tutvuda kaubamajades, Pärnus eesti moe poes SiluettDisainerid: Kriss Soonik Eesti moe pood Siluett. Vaadatud 20.09.2025., kaupluses Ulakas Kaunitar ja rahvusvahelistes e-poodides.Kriss Soonik: Katsetades mänguliselt erinevaid stiile Tallinn Design House, 05.01.2023.Kriss Soonik X Ulakas Kaunitar eksklusiivne limiteeritud pesukollektsioon nüüd müügil Ulaka kaunitari vallatus pesupoes pesupoes Pärnu mnt. 36 ja e-poes Ulaka Kaunitari koduleht. Vaadatud 19.09.2025. 

 Tegevus meelelahutaja ja meediategelasena 
Kriss Soonik on õppinud Tallinnas Semoleni Stuudios tantsu ja modellindust. 11–18-aastaselt kuulus ta ka Kalevi korvpallivõistkonna ergutustüdrukute tantsutruppi. Lisaks on ta õppinud muusikakoolis saksofoni.Verni Leivak. Riho Sooniku tütar Kriss ergutab korvpallureid Õhtuleht.ee, 03.02.2000. Kõik need oskused on hiljem kasuks tulnud moeetenduste kavandamisel ja läbiviimisel. Näiteks 2024. aasta Tallinna moenädala üritusel, mis leidis aset Kalevi ujulas, tuli pärast oma kollektsiooni tutvustamist ka tal endal basseini hüpata.Kriss Soonik-Käärmann: tahan, et mu modellid näeksid terved välja ERR Eeter, 19.04.2024. 

Alates 2018. aastast korraldab ta igal aastal Tallinnas oma stuudiopoes tänuüritusena vaatemängulise suvelõpupeo, kus tegutsevad tema disainitud kostüümides kassnaised.Kriss Soonik tähistas showroomis suure peoga oma sünnipäeva ja suve lõppu! Buduaar/TV3, 01.09.2025. 

2020. aasta augustis demonstreeris ta ETV telesaates "Öö-TV", kuidas käib mugava ööpesu disainimine.Öö-TV | Liisu Lassile valmis DJ Aivar Pilve muusika saatel spetsiaalselt tema jaoks disainitud pesu ERR Eeter, 28.08.2020.

Kriss Soonik-Käärmann oli ka üks sajast portreteeritust fotonäitusel "Eesti läbi 100 silmapaari" (autor Toomas Volkmann), mis valmis "Eesti Vabariik 100" kultuuriprogrammi raames ja mida sai alates 2018. aasta algusest vaadata Eesti Rahva Muuseumis.ERMis avati Eesti lugu jutustav fotonäitus "Eesti läbi 100 silmapaari" ERR Eeter, 31.01.2018.

Koos moeasjatundja Urmas Väljaotsaga on ta 2025. aastal käsitlenud Eesti meedias moedisainerite kutseala eetikat, selgitades oma seisukohta libamoenädalate (end mainekate rahvusvaheliste moeürituste sildi all välja reklaamivate, kuid tegelikult nendega mitte seotud olevate moeürituste) teemal. Ta on öelnud: "Rääkida, et sind on välja valitud ja isiklikult kutsutud moenädalale, on ebaaus oma Eesti klientide suhtes, kes siiralt usuvad, et bränd võttiski osa ametlikust Londoni või New Yorgi moenädalast."Triin Tisler, Karolin Kuusik, Kelly Kipper. Kriss Soonik-Käärmann New Yorgi moenädala ümber toimuvast: see on inetu turundusvõte Anne & Stiil / Delfi, 21.08.2025.

Tunnustus
 2013 – Kuldnõel
 2014 – Eesti Ettevõtlike Naiste Assotsiatsiooni auhind Aasta Noor NaisettevõtjaAasta naine 2014 on moedisainer Reet Aus Loov Eesti, 08.11.2014.

Isiklikku
Kriss Sooniku isa on korvpallitreener ja sporditegelane Riho Soonik, kes on investorina aidanud tütrel ettevõtlust alustada, ja ema on Inge Soonik, kes haldab siiani tütre ettevõtte tegevust Eestis Paavli tänaval asuvas õmblusateljees ja esitlusruumis. Isa ja tütar on koos tõlkinud eesti keelde käsiraamatu "Korvpall" (Egmont Estonia, 2002).ÕL video ja galerii | Kriss Sooniku isa tütre pesufirma edust: „Panustasin sellesse alguses kogu oma vaba raha!“ Õhtuleht.ee, 24.08.2023.

Ta on 2014. aastast abielus Kristo Käärmanniga, Londonis elaval paaril on kaks poega (sündinud 2019 ja 2023).Anna-Maria Veidemann-Makko. Dünastia täienes! Kriss Soonik-Käärmann tõi ilmale teise poja: „Kui esimene kord oli sprint, siis nüüd maraton.“ Õhtuleht.ee, 24.01.2023.Vilja Kiisler. Kriss Soonik-Käärmann: tänapäeva maailmas pead sa feminist olema Eesti Päevaleht / LP, 05.09.2025.

Viited

Välislingid

 Kriss Soonik-Käärmann ei salli, kui teda lihtsalt rikkuri naiseks peetakse: mina olin meie pere esimene ettevõtja, seda tiitlit ei võta minult keegi! Kroonika, 8. märts 2020
 Kristina Herodes. Kriss Soonik: "Eesti naiste lemmikpüksid erinevad brasiillannade omadest" Postimees, 18. aprill 2025

Kategooria:Eesti moekunstnikud
Kategooria:Sündinud 1983